  Майя Бывальцева Митрополит Викторин косэмъя, 27-тӥ толсуре Ижкарысь но Удмуртиысь епархилэн вань черкъёсаз Сьӧд зарезь вадьсын луэм шимучырын быремъёсъя вӧсьёс ортчозы. Со сярысь ивортэ епархилэн пресс-службаез. Со сяна, самолётын быремъёсты вӧсяськыса буре ваёнъёс Ижкарысь но Удмуртиысь епархилэн храмъёсаз мынозы 2017-тӥ арысь 2-тӥ тулыспалозь — шимучыр луэм дырысен 40 нунал тырмытозь. Ачиз митрополит Викторин панихидаез ортчытӥз Ижкарысь Свято-Михайловской соборын 26-тӥ тулыспалэ, йӧскалык кайгырон нуналэ. Тодэ вайытом, Ту-154 самолётын 92 адями быриз. Соос пӧлын Удмуртиын вордскем Радик Закиров — Александров нимо хорысь артист. Тегъёс: Мерлык Шимучыръёс Ижкар МитрополитВикторин Удмуртия черк вӧсьлык буреваён  